देश के शेयर बाजार बुधवार को गिरकर बंद हुए. बॉम्बे स्टॉक एक्सचेंज यानी बीएसई 272 अंक गिरकर 35,217.11 और निफ्टी 97 अंक गिरकर 10671 पर बंद हुआ. निफ्टी में सबसे ज्यादा तेल कंपनियों को नुकसान हुआ. बीपीसीएल को 8.33 प्रतिशत, हिंदुस्तान पेट्रोलियम को 7.87 प्रतिशत, आईओसी को 6.83 प्रतिशत, गेल को 4.61 प्रतिशत, यूपीएल को 3.14 प्रतिशत का नुकसान हुआ.
वहीं, टेक महिंद्रा ने शानदार 4.12 प्रतिशत की तेजी दर्ज की. इंफ्राटेल 2.41 प्रतिशत, एचसीएल को 1.27 प्रतिशत, एचडीएफसी बैंक को 1.01 प्रतिशत का फायदा हुआ.
इससे पहले सुबह वैश्निक स्तर पर मिले-जुले रुख के बीच इंफोसिस, टीसीएस और सन फार्मा जैसी चुनिंदा बड़ी कंपनियों के शेयरों में लिवाली से आज घरेलू शेयर बाजार में शुरुआती कारोबार में तेजी दिखी थी. प्रमुख सूचकांक सेंसेक्स शुरुआती कारोबार में करीब 54 अंक चढ़ा था.
ब्रोकरों मे कहा कि घरेलू संस्थागत निवेशकों की निरतंर लिवाली और गुरुवार को समाप्त हो रहे जून डेरिवेटिव्स से पहले सटोरियों के सौदे बढ़ाने से बाजार को समर्थन मिला.
बंबई शेयर बाजार का 30 शेयरों पर आधारित संवेदी सूचकांक सेंसेक्स आज शुरुआती कारोबार में 53.85 अंक यानी 0.15 प्रतिशत बढ़कर 35,543.89 अंक पर पहुंच गया था. वहीं, नेशनल स्टॉक एक्सचेंज का निफ्टी भी शुरुआती दौर में 16.35 अंक यानी 0.15 प्रतिशत बढ़कर 10,785.50 अंक पर पहुंच गया था. टीसीएस, इंफोसिस, सन फार्मा, महिंद्रा एंड महिंद्रा, विप्रो, एचडीएफसी बैंक, एशियन पेंट्स, कोटक बैंक, एचडीएफसी लिमिटेड, टाटा मोर्ट्स और यस बैंक सबसे ज्यादा फायदे में रहे. इनके शेयरों में 1.62 प्रतिशत की बढ़त देखी गयी थी.
अस्थायी आंकड़ों के मुताबिक , कल घरेलू संस्थागत निवेशकों ने 238.05 करोड़ रुपये के शेयर खरीदे जबकि विदेशी पोर्टफोलियो निवेशकों ने 538.40 करोड़ रुपये के शेयर बेचे थे. अन्य एशियाई बाजारों में , सिंगापुर 0.25 प्रतिशत और ताइवान 0.12 प्रतिशत चढ़ा जबकि शुरुआती कारोबार में जापान का निक्केई सूचकांक 0.33 प्रतिशत और हांगकांग का हेंग सेंग 0.41 प्रतिशत गिरा.
अमेरिका का डाउ जोंस इंडस्ट्रियल एवरेज कल कारोबार की समाप्ति तक 0.12 प्रतिशत बढ़कर बंद हुआ.
Get Breaking news, live coverage, and Latest News from India and around the world on NDTV.com. Catch all the Live TV action on NDTV 24x7 and NDTV India. Like us on Facebook or follow us on Twitter and Instagram for latest news and live news updates.
hin_Deva hin_Deva hin_Deva hin_Deva hin_Deva hin_Deva hin_Deva eng_Latn